பரிமேலழகர் உரை: சொல் செவி கைப்பப் பொறுக்கும் பண்பு உடை வேந்தன்= இடிக்கும் துணையாயினார் சொற்களைத் தன் செவி பொறாதாகவும், விளைவு நோக்கிப் பொறுக்கும் பண்புடைய அரசனது; கவிகைக் கீழ்த் தங்கும் உலகு= குடை நிழற்கண்ணே தங்கும் உலகம் என்றவாறு. பரிமேலழகர் உரை விளக்கம்: செவிகைப்ப என்பதற்கேற்ப இடிக்கும் துணையார் என்பது வருவிக்கப்பட்டது. நாவின்புலத்தைச் செவிமேல் ஏற்றிக் கைப்ப என்றார். பண்புடைமை விசேட உணர்வினன் ஆதல். அறநீதிகளில் தவறாமையின் மண்முழுதும் தானே ஆளும் என்பதாம்.